
Mi teszi különlegessé a 2022-es tech szektorbeli leépítéseket? – Eseményelemzés a tőzsdei reakciókról

Kulcsszavak: létszámleépítés; tőzsdei reakció; eseményelemzés; abnormális hozam; költséghatékonyság
A 2022-es évet meglehetősen turbulens időszakként tartják számon a tőzsdén. A válság negatív hatásainak enyhítése érdekében számos vállalat döntött jelentős létszámleépítések mellett. Tanulmányunkban az eseményelemzés módszertanát alkalmazva vizsgáljuk ezeknek a leépítési bejelentéseknek a tőzsdei hatását. Emellett elemezzük a piaci reakciók különbségeit a technológiai és nem technológiai szektorok között. Eredményeink azt mutatják, hogy a kedvezőtlen piaci körülmények ellenére a leépítéseket végrehajtó vállalatok részvényei pozitív kumulált átlagos abnormális hozamokat értek el. Továbbá statisztikailag szignifikáns különbséget találunk a technológiai és a nem technológiai szektorok tőzsdei reakciói között. Ezen felül részletes robusztussági elemzést végeztünk annak érdekében, hogy megerősítsük az általunk használt modellek érvényességét. Összegzésként megállapítjuk, hogy a leépítések pozitív abnormális hozamot eredményezhetnek egy vállalat részvényei számára, ha költséghatékonyságot növelő céllal történnek. Ez a hatás továbbá változhat attól függően, hogy az adott iparágban mennyire fontos az emberi erőforrás.



